CELEX: 32015R2245
Language: sk
Date: 2015-12-03 00:00:00
Title: Vykonávacie nariadenie Komisie (EÚ) 2015/2245 z 3. decembra 2015, ktorým sa dvestotridsiaty deviatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida

4.12.2015   
            
            
               SK
            
            
               Úradný vestník Európskej únie
            
            
               L 318/26
            
         VYKONÁVACIE NARIADENIE KOMISIE (EÚ) 2015/2245
   z 3. decembra 2015,
   ktorým sa dvestotridsiaty deviatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida (1), a najmä na jeho článok 7 ods. 1 písm. a), článok 7a ods. 1 a článok 7a ods. 5,
   keďže:
   
               (1)
            
            
               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 14. októbra 2015 sankčný výbor Bezpečnostnej rady Organizácie Spojených národov rozhodol o zmene jedného záznamu v zozname osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Bezpečnostná rada Organizácie Spojených národov 26. októbra, 12. novembra a 25. novembra 2015 rozhodla o vypustení celkovo štyroch záznamov z tohto zoznamu. Bezpečnostná rada Organizácie Spojených národov ďalej 30. novembra 2015 rozhodla o zaradení jedného nového záznamu do uvedeného zoznamu. Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.
            
         
               (3)
            
            
               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. decembra 2015
      
         
            Za Komisiu
         
         
            v mene predsedu
         
         
            riaditeľ Útvaru pre nástroje zahraničnej politiky
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      Príloha I k nariadeniu (ES) č. 881/2002 sa mení takto:
      
                  1.
               
               
                  Pod nadpis „Fyzické osoby“ sa dopĺňa tento záznam:
                  „Emrah Erdogan [alias a) Imraan Al-Kurdy, b) Imraan, c) Imran, d) Imran ibn Hassan, e) Salahaddin El Kurdy, f) Salahaddin Al Kudy, g) Salahaddin Al-Kurdy, h) Salah Aldin, i) Sulaiman, j) Ismatollah, k) Ismatullah, l) Ismatullah Al Kurdy]. Dátum narodenia: 2. 2. 1988 Miesto narodenia: Karliova, Turecko. Adresa: väzenie Werl, Nemecko (od mája 2015). Štátna príslušnosť: Nemecko. Pas č. BPA C700RKL8R4 (nemecké národné identifikačné číslo vydané 18. februára 2010, platnosť sa skončí 17. februára 2016). Ďalšie informácie: a) fyzický opis: farba očí hnedá, farba vlasov hnedá, pevnej postavy, hmotnosť: 92 kg, výška: 176 cm, materské znamienko na pravej časti chrbta. b) meno matky: Emine Erdogan. c) meno otca: Sait Erdogan.“
               
            
                  2.
               
               
                  Záznam „Abu Bakar Ba'asyir [alias a) Baasyir, Abu Bakar, b) Bashir, Abu Bakar, c) Abdus Samad, d) Abdus Somad]. Dátum narodenia: 17. 8. 1938. Miesto narodenia: Jombang, Východná Jáva, Indonézia. Štátna príslušnosť: indonézska“ sa pod nadpisom „Fyzické osoby“ nahrádza takto:
                  „Abu Bakar Ba'asyir [alias a) Baasyir, Abu Bakar, b) Bashir, Abu Bakar, c) Abdus Samad, d) Abdus Somad]. Dátum narodenia: 17. 8. 1938. Miesto narodenia: Jombang, Východná Jáva, Indonézia. Adresa: Indonézia (vo väzení). Štátna príslušnosť: indonézska.“
               
            
                  3.
               
               
                  Pod nadpisom „Fyzické osoby“ sa vypúšťajú tieto záznamy:
                  
                              a)
                           
                           
                              
                                 „Mohammed Ahmed Shawki Al Islambolly [alias a) Abu Khalid, b) Abu Ja'far, c) Mohamed El Islambouli]. Adresa: a) Pakistan, b) Afganistan. Dátum narodenia: 21. 1. 1957. Miesto narodenia: El-Minya, Qena Egypt. Štátna príslušnosť: egyptská. Ďalšie informácie: a) Meno otca je Shawki al-Islambolly; b) člen hnutia Egyptian Islamic Jihad. Dátum zaradenia do zoznamu podľa článku 2a ods. 4 písm. b): 29. 9. 2005.“
                              
                           
                        
                              b)
                           
                           
                              
                                 „Mohamed Amine Akli [alias a) Akli Amine Mohamed, b) Killech Shamir, c) Kali Sami, d) Elias]. Adresa: Alžírsko. Miesto narodenia: Bordj el Kiffane, Alžírsko. Dátum narodenia: 30. 3. 1972. Štátna príslušnosť: Alžírsko. Ďalšie informácie: a) Meno otca je Lounes; b) meno matky je Kadidja; c) zákaz vstupu do schengenského priestoru. d) deportovaný zo Španielska do Alžírska v auguste 2009. Dátum zaradenia do zoznamu podľa článku 2a ods. 4 písm. b): 25. 6. 2003.“
                              
                           
                        
                              c)
                           
                           
                              
                                 „Chiheb Ben Mohamed Ben Mokhtar Al-Ayari [alias a) Hichem Abu Hchem, b) Ayari Chihbe, c) Ayari Chied, d) Adam Hussainy, e) Hichem, f) Abu Hichem, g) Moktar]. Adresa: Via Bardo, Tunis, Tunisko. Dátum narodenia: 19. 12. 1965. Miesto narodenia: a) Tunis, Tunisko; b) Grécko. Štátna príslušnosť: Tunisko. Číslo cestovného pasu: L246084 (tuniský cestovný pas vydaný 10. 6. 1996, jeho platnosť sa skončila 9. 6. 2001). Ďalšie informácie: a) vydaný z Talianska do Alžírska13. apríla 2006; b) meno matky je Fatima al-Tumi, c) zákaz vstupu do schengenského priestoru. Dátum zaradenia do zoznamu podľa článku 2a ods. 4 písm. b): 25. 6. 2003.“
                              
                           
                        
                              d)
                           
                           
                              
                                 „Nazih Abdul Hamed Nabih Al-Ruqai'i [alias a) Anas Al-Liby; b) Anas Al-Sibai; c) Nazih Abdul Hamed Al-Raghie]. Adresa: Al Nawafaliyyin, Jarraba Street, Taqsim Al Zuruq, Tripolis, Líbyjská arabská džamahírija. Dátum narodenia: a) 30. 3. 1964 b) 14. 5. 1964. Miesto narodenia: Tripolis, Líbyjská arabská džamahírija. Štátna príslušnosť: Líbya. Číslo cestovného pasu: 621570. Národné identifikačné číslo: 200310/I. Dátum zaradenia do zoznamu podľa článku 2a ods. 4 písm. b): 17. 10. 2001.“